**AIŠKINAMASIS RAŠTAS**

Dėl leidimo rengti ir teikti paraišką priemonės „Plėtoti laiku atliekamo efektyvaus darbo su jaunimu sistemą“ įgyvendinimo partnerių atrankai

1. Parengto sprendimo projekto tikslai ir uždaviniai:

Sprendimo projektas rengiamas siekiant pavesti biudžetinei įstaigai Molėtų kultūros centrui rengti ir teikti organizacijos, siekiančios partnerio statuso dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ paraišką, pasirašyti Jungtinės veiklos sutartį ir užtikrinti įgyvendinto projekto veiklos rezultatų tęstinumą 4 metus po projekto užbaigimo, t.y. ne trumpiau negu 4 metus po jungtinės veiklos sutarties pabaigos užtikrinti ne mažiau negu 0,5 etato (jeigu sutartyje numatytos lėšos, skirtos išlaikyti 1,5 etato).

2. Siūlomos teisinio reguliavimo nuostatos:

 Sprendimu teisinio reguliavimo nuostatos nėra nustatomos.

3. Laukiami rezultatai:

 Preliminariai vienam partneriui – atviram jaunimo centrui planuojama suma per projekto įgyvendinimo laikotarpį sudarytų apie 230 000 Eur, kuri padengtų 1.5 etato jaunimo darbuotojo-atvejo vadybininko išlaidas, 1 etato siauros srities specialisto išlaidas (psichologo, teisininko, užimtumo specialisto,sveikatos specialisto, priklausomybių specialisto,korepetitoriaus ir pan.), kanceliarines, jaunimo centrų darbuotojų dienpinigius komandiruotėms, kvalifikacijai tobulinti, kuro išlaidas.

Naudą projekte pajustų tikslinė projekto grupė – mažiau galimybių turintis jaunimas (tai jaunimas, kurių tėvai patiria nepriteklių, ar iš atokių gyvenamųjų vietovių, sunkiau besimokantys, besijaučiantys atstumti, diskriminuojami ir pan.), neaktyvūs jauni žmonės (nedirbantys, nesimokantys, neregistruoti užimtumo tarnyboje), bei atvirojo jaunimo centro darbuotojai. Į veiklas kasmet įsipareigojama įtraukti ne mažiau nei 45 dalyvius.

4. Lėšų poreikis ir jų šaltiniai:

Po projekto pabaigos, 2028-2031 m. preliminarus lėšų poreikis per visą laikotarpį išlaikant 0,5 etato jaunimo darbuotojo-atvejo vadybininko pareigybę sudarytų 42 240 Eur.

5. Kiti sprendimui priimti reikalingi pagrindimai, skaičiavimai ar paaiškinimai.

Vadovaudamasi Lietuvos Respublikos vietos savivaldos įstatymo 15 straipsniu 4 dalimi, 6 straipsnio 24 punktu, įgyvendindama 2021–2030 metų plėtros programos valdytojo Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr.09-003-02-02-05 „Plėtoti laiku atliekamo efektyvaus darbo su jaunimu sistemą“ partnerių atrankos tvarkos aprašą patvirtintą Jaunimo reikalų agentūros direktoriaus įsakymu, atsižvelgdama į Jaunimo reikalų agentūros 2023 m. rugpjūčio 4 d. raštą Nr. 2S-1061 (6.23Mr) pavedama Molėtų kultūros centro Atvirą jaunimo centrą dalyvauti projekte ir užtikrinti projekto veiklos rezultatų tęstinumą 4 metus po projekto užbaigimo.

Priemonės tikslas – mažinti neaktyvių jaunų žmonių skaičių, tikslingai dirbant su mažiau galimybių turinčiais jaunuoliais, niekur nedirbančiais, nesimokančiais jaunuoliais, nuosekliai įgyvendinant intervencines priemones (siekiant padėti jaunuoliams sugrįžti į darbo rinką ir (ar) švietimo sistemą) bei užtikrinant prevencinių priemonių, atliepiančių konkrečių jaunų žmonių poreikius, įgyvendinimą.

Galimi partneriai – valstybės ar savivaldybės biudžetinė įstaiga ir (arba) kitas Lietuvos

Respublikoje registruotas viešasis juridinis asmuo, kuris veikia kaip atvirasis jaunimo centras.

Planuojamas Partnerių įgyvendinamos veiklos programos vykdymo laikotarpis – 4 metai, kuris gali būti pratęstas, bet ne ilgiau negu numatyta Aprašo 4 punkte (nuo Projekto sutarties pasirašymo dienos iki 2027 m. gruodžio 31 d., bet dėl objektyvių priežasčių gali būti pratęstas, bet ne ilgiau negu iki 2029 m. liepos 31 d.).

Preliminarus planuojamų partnerių, steigiamų etatų, siekiamų įtraukti dalyvių skaičiaus paskirstymas pagal savivaldybes numatytas Aprašo 4 priede. Molėtų rajono savivaldybė patenka į Vakarų ir Vidurio regione esančių savivaldybių sąrašą, kurioje Oficialiosios statistikos portalo 2023 m. pradžios duomenimis jaunų nuolatinių gyventojų skaičius buvo 5999 ir mažiau, todėl jaunimo darbuotojų etatų skaičius 1,5 (1 darbuotojo darbo laiko norma ne mažiau 40 val/savaitę, 1 etatą galima skaidyti ne mažesnėmis negu po 10 val./savaitę etato dalimis), 1 siauros srities specialistas (40 proc. lėšų gali būti naudojama pirkti siauros srities specialisto paslaugoms pagal jaunuolių poreikį).

Jaunimo reikalų koordinatorė Vilma Bačiulė